A BIZOTTSÁG 710/2008/EK RENDELETE
(2008. július 24.)
a hasított sertés közösségi piaci árának kiszámításához alkalmazandó súlyozási együtthatóknak a 2008/2009-es gazdasági évre történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 43. cikkére,
mivel:
(1)
A hasított sertés közösségi piaci árát, amelyet az 1234/2007/EK rendelet 17. és 37. cikke említ, az egyes tagállamokban megállapított áraknak a tagállami sertésállományok egymáshoz viszonyított nagyságát kifejező együtthatókkal való súlyozásával kell kiszámítani.
(2)
Ezeket az együtthatókat azon sertésállomány-felmérés eredményei alapján indokolt megállapítani, amelyet a sertéstenyésztésre vonatkozó statisztikai felmérésekről szóló, 1993. június 1-jei 93/23/EGK tanácsi irányelv (2) értelmében minden évben decemberben végeznek.
(3)
A 2007 decemberében végzett állományfelmérés eredményei alapján indokolt a 2008/2009-es gazdasági évre új súlyozási együtthatókat meghatározni, a 846/2007/EK bizottsági rendeletet (3) pedig hatályon kívül helyezni.
(4)
Mivel a 2008/2009-es gazdasági év 2008. július 1-jén kezdődik, fontos, hogy e rendelet ugyanezen időponttól legyen alkalmazandó.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
Az 1234/2007/EK rendelet 17. és 37. cikkében említett súlyozási együtthatókat e rendelet melléklete határozza meg.
2. cikk
A 846/2007/EK rendelet hatályát veszti.
3. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2008. július 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. július 24-én.